**Naomi Ellen Wattsová** (28. september 1968, Shoheram, Spojené kráľovstvo) je britsko herečka.

Svoju kariéru začala v účinkovaním v austrálskych televíznych seriáloch *Hey Dad..!* (1990), *Brides of Christ* (1991) a *Home and Away* (1991). Filmovým debutom sa pre ňu v roku 1986 stala dráma *For Love Alone*. V ďalšom období hrala v tzv. „béčkových" snímkach, medzi inými v horore z roku 1996 *Kukuričné deti – Zjavenie*, tak ako v televízii a nezávislých projektoch. Pozitívny kritický ohlas jej v roku 2001 priniesla hlavná rola v psychologickom thrilleri Davida Lyncha *Mulholland Drive*, kde sa objavila po boku Justina Therouxa a Laury Harringovej. O rok neskôr bola obsadená do hlavnej role Rachel Kellerovej v hororovom kasovom trháku *Kruh*, za ktorú získala *Saturnovu cenu* pre najlepšiu herečku (Saturn Award).

V roku 2004 bola nominovaná na Oscara za najlepší ženský herecký výkon v hlavnej úlohe za výkon v roli Cristiny Peckovej vo filme mexického režiséra Alejandra Gonzáleza Iñárritua *21 gramov* (2003), v ktorom si zahrala spolu so Seanom Pennom. Z ďalších príležitostí sa objavila v remaku z roku 2005 hororového príbehu *King Kong*, ktorý jej vyniesol druhú Saturnovu cenu, v ďalšom remaku *Farebný závoj* (2006), alebo v thrilleroch *Prísľuby z východu* (2007) a *International*. V roku 2010 stvárnila v životopisnej snímke *Fair Game* osud americkej dôstojníčky Valérie Plameovej, opäť vedľa kolegu Seana Penna, ktorý hral jej manžela Josepha C. Wilsona.

V roku 2002 ju časopis People zaradil medzi 50 najkrajších osôb. Roku 2006 sa stala veľvyslankyňou dobrej vôle pre Spojený program HIV/AIDS OSN, ktorá zvyšuje povedomie o otázkach týkajúcich sa AIDS.

Životopis
---------

Naomi Wattsová v roku 2012
Narodila sa v anglickom Shorehame do rodiny obchodníčky so starožitnosťami, kostýmovej návrhárky a filmovej architektky Myfanwy Edwardsovej, rodenej Robertsovej, a Petra Wattsa, anglického road manažéra zaisťujúceho turné kapiel, a tiež majstra zvuku skupiny Pink Floyd. V jej štyroch rokoch sa rodičia rozviedli. Potom spolu s matkou a bratom Benom Wattsom, ktorý sa stal umeleckým fotografom, žili tri roky u prarodičov Nikki a Hugha Robertsových. S matkou sa niekoľkokrát sťahovali po Anglicku a Walese, vo väčšine prípadov za jej novým partnerom. Peter Watts ukončil spoluprácu s Pink Floyd v roku 1974 a s jej matkou sa zmieril. V auguste 1976 ho našli mŕtveho v jeho byte v Notting Hill, zrejme po predávkovaní heroínom.

Budúca herečka potom vyrastala s matkou a ďalšími príbuznými na farme Llanfawr v severnom Anglesey. Ambíciu stať sa herečkou získala, podľa vlastných slov, po zhliadnutí filmu *Watts Fame* z roku 1980. V štrnástich rokoch sa s bratom a matkou presťahovali do Austrálie za babičkou z matkinej strany, ktorá bola Austrálčanka. Matka najskôr pracovala ako štylistka pre televízne reklamy, následne ako módna návrhárka a nakoniec tiež v projekte mydlovej opery *Return To Eden*. Naomi si vyskúšala natáčanie televíznej reklamy a začala navštevovať hodiny herectva.

Študovala na strednej Mosman High School a dievčenskej škole North Sydney Girls' High School, kde bola jej triednou spolužiačkou Nicole Kidmanová. Školu však nedokončila a začala pracovať ako predavačka novín a obchodná zástupkyňa v Delicacies store na severnom pobreží Sydney. V osemnástich rokoch podpísala zmluvu s modelingovou agentúrou, ktorá ju vyslala do Japonska. Po niekoľkých neúspešných konkurzoch sa vrátila späť do Sydney, kde získala zmluvu na reklamu pre obchodný dom. Tým na seba upozornila a v časopise Follow Me nastúpila na pozíciu asistentky editorky pre módu. Náhodná ponuka spolupracovať na seminári týkajúceho sa dramatického umenia ju priviedla späť k herectvu a rýchlemu opusteniu doterajšieho zamestnania

Vo veci postoja k národnosti prehlásila: „Považujem sa za Britku, ktorá má veľmi radostné spomienky na Spojené kráľovstvo. Prvých 14 rokov života som strávila v Anglicku a Walese a nikdy sa mi nechcelo odísť. Keď som už v Austrálii bývala, často som sa do Anglicka vracala." Tiež vyjadrila svoju náklonnosť k austrálskej príslušnosti slovami: „Považujem sa za skutočnú Austrálčanku a s Austráliou som tesne spojená. Vlastne, keď ľudia hovoria o tom, kde sú doma, ja hovorím v Austrálii, pretože odtiaľ mám najsilnejšie spomienky."

Súkromný život
--------------

S partnerom Lievom Schreiberom, 2012
Maniacky smiech jej otca Petra Wattsa je počuť na nahrávkach kapely Pink Floyd v skladbách „Speak to Me" a „Brain Damage" z albumu *The Dark Side of the Moon*.

V 90. rokoch bol jej partnerom režisér Stephen Hopkins, potom od augusta 2002 do mája 2004 herec Heath Ledger.. Od jari 2005 žije s hercom Lievom Schreiberom. V rozhovore z konca januára 2009 potvrdila, že od neho dostala prsteň, ale nikto z dvojice sa do manželstva neponáhľa. Schreiber je známy svojou mystifikáciou médií. V roku 2007 označil svoju partnerku už za manželku, ale následne povedal, že sa jednalo iba o vtip.

25. júla 2007 sa v Los Angeles narodil ich prvý syn Alexander „Sasha" Pete. Druhý potomok Samuel Kai prišiel na svet 13. decembra 2008 v New Yorku. Po dočasnej materskej pauze sa k herectvu vrátila snímkou z roku 2009 *International*, kde sa objavila po boku Cliva Owena. V apríli 2010 prehlásila, že by chcela tretie dieťa] ak by existovala záruka, že by to bolo dievčatko. Wattsová se Schreiberem oznámili rozchod 26. septembra 2016 oznámili rozchod po jedenástich rokoch.

Počas natáčania filmu *Farebný závoj* sa začala zaujímať o budhizmus, ku ktorému potom konvertovala. Svoju náboženskú vieru vyjadrila slovami: „V niečo verím, ale nie som striktná budhistka či čokoľvek iné."

Filmografia
-----------

* Šíre Sargasové more
* Kukuričné deti 4 - Zjavenie
* Tanec pod majákom
* Nebezpečná krása
* Prasiatko Babe v meste
* Mulholland Drive
* Kruh
* Outsider
* Rabbits
* Kellyho gang
* Výťah smrti
* Rozvod po francúzsky
* 21 gramov
* Už tu nežijeme
* Zabijem Nixona!
* Mám rád Huckabees
* Kruh 2
* Hranice života
* King Kong
* Inland Empire
* Farebný závoj
* Prísľuby z Východu
* Funny Games USA
* International
* Spoznáš muža svojich snov
* Fair Game
* Dream House
* J. Edgar
* Nič nás nerozdelí
* Mládeži neprístupné
* Diana
* Birdman
* Miluj suseda svojho
* Rezistencia
* Emanuela

Referencie
----------

1. ↑   *Watts' Nationality Confusion* [online]. 23 January 2004. Dostupné online.
2. ↑   *UNAIDS goodwill ambassador Naomi Watts* [online]. United Nations, [cit. 2011-07-28]. Dostupné online. Archivované 2011-10-13 z originálu.
3. ↑   *Contemporary Theatre, Film and Television: A Biographical Guide Featuring Performers, Directors, Writers, Producers, Designers, Managers, Choregraphers, Technicians, Composers, Executives, Dancers*. [s.l.] : Gale / Cengage Learning, 2005. Dostupné online. ISBN 9780787690373. S. 340.
4. ↑  Sams, Christine. How Naomi told her mum about Oscar. *The Sun-Herald*, 23 February 2004. Dostupné online [cit. 2008-12-15].
5. 1 2 3 4  Stated on *Inside the Actors Studio*, 2003
6. ↑  HELLER, Scott. A role filled with rage and anguish reveals the fearless side of an actress who respects the power of emotion. *The Boston Globe* (The New York Times Company), 23 November 2003. Dostupné online [cit. 2011-07-05].
7. 1 2   *Naomi Watts Biography* [online]. Tiscali UK Limited trading, [cit. 2011-07-05]. Dostupné online.
8. ↑   *Naomi Watts* [online]. BBC, November 2009, [cit. 2011-07-05]. Dostupné online.
9. ↑   *Naomi Watts* [online]. Time Inc. [cit. 2011-07-05]. Dostupné online.
10. ↑   *Naomi Watts Biography* [online]. A&E Television Networks, [cit. 2011-07-05]. Dostupné online. Archivované 2014-01-04 z originálu.
11. ↑   Lower North Shore's top Aussie legends. *The Mosman Daily* (News Community Media), 21 January 2010. Dostupné online [cit. 2011-07-05].
12. ↑  SISCHY, Ingrid. *For Anyone who Ever Needed a reminder of what can happen when you hold onto your dreams— here she ia* [online]. Brandt Publications, December 2003, [cit. 2010-08-31]. Dostupné online.
13. ↑   *Watts turns back on Australia* [online]. *The Daily Telegraph*, 24 April 2007, [cit. 2008-12-15]. Dostupné online.  Archivované 2012-05-29 na Archive.today
14. 1 2   *Naomi Watts Biography* [online]. Yahoo! Movies, [cit. 2008-12-15]. Dostupné online.
15. ↑   *Scoop: Watts opens up about loss of Ledger* [online]. MSNBC, 29 January 2009, [cit. 2011-02-22]. Dostupné online.
16. ↑   *Naomi Watts Refuses To Rush Into Marriage With Liev Schreiber* [online]. Exposay.com, 2009-01-30, [cit. 2011-09-05]. Dostupné online.
17. ↑  PERRY, Simon. Liev Schreiber & Naomi Watts are 'not married'. *People Magazine* (Time Inc.), 12 June 2007. Dostupné online [cit. 2007-07-01].
18. ↑  SILVERMAN, Stephen. Liev Schreiber: 'I'm going to be a dad'. *People Magazine* (Time Inc.), 27 February 2007. Dostupné online [cit. 2008-12-15].
19. ↑  Lee, Michael J.. *Naomi Watts on 'The International'* [online]. RadioFree.com, 29 January 2009, [cit. 2009-02-13]. Dostupné online.
20. ↑  LEON, Anya. Naomi Watts’ wish? A baby girl guarantee!. *People Magazine*, 14 April 2010. Dostupné online [cit. 2010-04-20].
21. ↑   Liev Schreiber and Naomi Watts Split After 11 Years Together. *E! News* (United States: NBCUniversal), 26-09-2016. Dostupné online [cit. 2016-09-26].
22. ↑   Watts drawn to Buddhism. *Actress Archives* (Ugo Entertainment), 3 February 2006. Dostupné online [cit. 2011-08-03].

Iné projekty
------------

Commons
* Spolupracuj na Commons Commons ponúka multimediálne súbory na tému **Naomi Wattsová**

Externé odkazy
--------------

* Naomi Watts v Internet Movie Database (po anglicky)
* Naomi Watts v Česko-Slovenskej filmovej databáze

Zdroj
-----

*Tento článok je čiastočný alebo úplný preklad článku Naomi Wattsová na českej Wikipédii.*

| Ceny Naomi Watts |
| --- |
| 

| * z
* d
* u
Držiteľky ceny Saturn Award pre najlepšiu herečku |
| --- |
| 1974 - 1999 | 
* 1974 Katharine Rossová
* 1975 Katharine Rossová
* 1976 Blythe Dannerová
* 1977 Jodie Fosterová
* 1978 Margot Kidder
* 1979 Mary Steenburgenová
* 1980 Angie Dickinsonová
* 1981 Karen Allenová
* 1982 Sandahl Bergman
* 1983 Louise Fletcherová
* 1984 Daryl Hannahová
* 1985 Coral Browne
* 1986 Sigourney Weaverová
* 1987 Jessica Tandyová
* 1988 Catherine Hicks
* 1989 Demi Moorová
* 1990 Demi Moorová
* 1991 Linda Hamiltonová
* 1992 Virginia Madsenová
* 1993 Andie MacDowellová
* 1994 Sandra Bullocková / Jamie Lee Curtisová
* 1995 Angela Bassettová
* 1996 Neve Campbellová
* 1997 Jodie Fosterová
* 1998 Drew Barrymorová
* 1999 Christina Ricciová

 |
| 2000 - súčasnosť | 
* 2000 Téa Leoni
* 2001 Nicole Kidmanová
* 2002 Naomi Wattsová
* 2003 Uma Thurmanová
* 2004 Blanchard Ryan
* 2005 Naomi Wattsová
* 2006 Natalie Portman
* 2007 Amy Adamsová
* 2008 Angelina Jolieová
* 2009 Zoe Saldanová
* 2010 Natalie Portman
* 2011 Kirsten Dunstová
* 2012 Jennifer Lawrenceová
* 2013 Sandra Bullocková
* 2014 Rosamund Piková
* 2015 Charlize Theronová
* 2016 Mary Elizabeth Winsteadová
* 2017 Gal Gadot
* 2018/2019 Jamie Lee Curtisová
* 2019/2020 Elisabeth Mossová
* 2021/2022 Michelle Yeoh

 |

 |

Autoritné údaje: * BnF: 14238145v
* GND: 133435040
* ISNI: 0000 0001 1632 8092
* LCCN: no2003036183
* NK ČR: xx0038789
* VIAF: 45491348
* WorldCat: lccn-no2003036183